ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ

บริษัท ประชาอาภรณ์ จำกัด (มหาชน) ดำเนินธุรกิจเป็นผู้ผลิต จัดจำหน่ายและค้าปลีก
สิ่งทอและเครื่องนุ่งห่ม ประกอบด้วย เสื้อผ้าบุรุษ สตรี เด็ก ชุดว่ายน้ำ และชุดยูนิฟอร์ม
โดยผลิตสินค้าภายใต้เครื่องหมายการค้าสากล ( International Brand )
ที่ได้รับลิขสิทธิ์และเครื่องหมายการค้าของบริษัท ( House Brand )
บริษัทมีฐานการผลิตแห่งแรกที่กรุงเทพ ฯ
ต่อมาได้ขยายกำลังการผลิตไปยังส่วนภูมิภาคโดยก่อตั้งโรงงานอีก 3 สาขา คือ สาขาจังหวัดลำพูน
สาขาสวนอุตสาหกรรมเครือสหพัฒน์ฯ กบินทร์บุรี จังหวัดปราจีนบุรี และสาขา0นิคมอุตสาหกรรม
เวลโกรว์ จังหวัดฉะเชิงเทรา
บริษัทได้นำเทคโนโลยีและเครื่องจักรที่ทันสมัยเข้ามาใช้ในกระบวนการผลิต
พร้อมทั้งมีการพัฒนาฝีมือแรงงาน เพิ่มพูนความรู้ในการปฏิบัติงานอย่างต่อเนื่อง
เพื่อให้ได้สินค้าที่มีคุณภาพมาตรฐานในทุกสาขา

บริษัทมุ่งมั่นดำเนินธุรกิจสิ่งทอและเครื่องนุ่งห่มซึ่งเป็นธุรกิจหลักที่มีความชำนาญ
โดยได้ขยายการลงทุนโรงถักผ้ายืดและเสื้อผ้าสำเร็จรูปที่สาขากบินทร์บุรีในปลายปี 2549
เริ่มก่อสร้างอาคารโรงงานในปี 2550 และเริ่มดำเนินการผลิตในเดือน ธันวาคม 2550
โดยมีวัตถุประสงค์ เพื่อให้ผลิตภัณฑ์เกิดความหลากหลาย มีคุณสมบัติพิเศษที่แตกต่างจากตลาด
สามารถตอบสนองความต้องการที่ไม่หยุดนิ่งและให้ผู้บริโภคมีคุณภาพชีวิตที่ดีขึ้น

ตลอดระยะเวลากว่า 35 ปี
ผลิตภัณฑ์ของบริษัทได้มีการพัฒนากระบวนการผลิตควบคู่กับคุณภาพของสินค้าอย่างต่อเนื่อง
ทั้งมาตรฐานการผลิตและและมาตรฐานความปลอดภัย ในระบบบริหารจัดการคุณภาพ ISO9001
และระบบบริหารจัดการสิ่งแวดล้อม ISO 14001
ส่งผลให้ผลิตภัณฑ์ของบริษัทมีความปลอดภัยต่อผู้บริโภคและเป็นมิตรกับสิ่งแวดล้อม
สอดคล้องกับที่บริษัทได้กำหนดวิสัยทัศน์ พันธกิจ และค่านิยมร่วม
เพื่อสร้างความสมดุลทั้งในด้านเศรษฐกิจ สังคม และสิ่งแวดล้อม
ซึ่งเป็นปัจจัยสำคัญส่งเสริมให้องค์กรเติบโตอย่างมั่นคงและยั่งยืน

1.1 วิสัยทัศน์

“ เป็นผู้นำธุรกิจสิ่งทอและเครื่องนุ่งห่มที่เติบโตไปกับสังคมและสิ่งแวดล้อมอย่างยั่งยืน ”

  พันธกิจ (Mission)

-   สร้างอัตราการเติบโตทั้งรายได้และผลกำไรอย่างต่อเนื่อง

-   ส่งเสริมพนักงานให้มีความรู้ ความสามารถในหน้าที่และต้องมีคุณภาพชีวิตที่ดีขึ้น

-   มุ่งเน้นพัฒนาคุณภาพและสร้างมูลค่าเพิ่มให้กับสินค้า

-   สร้างผลตอบแทนให้แก่ผู้ถือหุ้นอย่างสม่ำเสมอ

-   สนับสนุนกิจกรรมที่เป็นสาธารณประโยชน์แก่สังคมและสิ่งแวดล้อม

  วัฒนธรรมองค์กร(Organization Culture)

  พนักงาน : ยึดมั่นในความซื่อสัตย์ สุจริต และมีคุณธรรม

  สินค้า : มุ่งเน้นคุณภาพและราคาที่เป็นธรรม

ผู้มีส่วนได้เสีย : มุ่งมั่นสร้างผลตอบแทนที่ความเหมาะสมและเป็นธรรม

  ค่านิยม (Value)

-   สื่อสารสร้างสรรค์ ครบถ้วนตรงประเด็น

-   ร่วมแรงร่วมใจ มุ่งสู่เป้าหมาย

-   มั่นคง ยั่งยืน คิดดี ทำดี

1.2 การเปลี่ยนแปลงและพัฒนาการที่สำคัญ

การพัฒนาด้านบริหารจัดการ

ปี 2541 : ได้เริ่มดำเนินการโครงการพัฒนาระบบคุณภาพมาตรฐาน ISO 9001

ปี 2542 : บริษัทได้รับการรับรองระบบคุณภาพ ISO 9001
ซึ่งเป็นบริษัทออกแบบและผลิตเสื้อผ้ารายแรกของประเทศไทยที่ได้รับการรับรอง
จากสถาบันรับรองคุณภาพ BUREAU VERITAS QUALITY (BVQI) เมื่อวันที่ 3 กุมภาพันธ์ 2542

ปี 2544 : พัฒนาระบบข้อมูลโดยนำโปรแกรมคอมพิวเตอร์ระบบ SAP R/3 (System
Application Products) เข้ามาใช้ในการปฏิบัติงาน
เพื่อการบริหารการจัดการอย่างมีประสิทธิภาพ

ปี 2546 : ปรับปรุงและพัฒนาการรับรองระบบคุณภาพจากเดิม ISO 9001: 1994 เป็น ISO
9001: 2000 จากสถาบันรับรองคุณภาพ United Registrar of Systems (Thailand)
เมื่อวันที่ 24 กุมภาพันธ์ 2546

ปี 2548 : พัฒนาระบบ Software SAP R/3 จาก Version 4.0 เป็น Version 4.7
เพื่อรองรับกับเทคโนโลยีที่จะเปลี่ยนแปลงในอนาคต
และเพื่อให้ระบบการบริหารจัดการมีประสิทธิภาพยิ่งขึ้น

ปี 2552 : ปรับปรุงและพัฒนาการรับรองระบบคุณภาพจากเดิม ISO 9001: 2000 เป็น ISO
9001: 2008 จากสถาบันรับรองคุณภาพ United Registrar of Systems (Thailand)
เมื่อวันที่ 1 พฤษภาคม 2552

ปี 2555 : บริษัทได้ประกาศนโยบายและดำเนินการตามมาตรฐานความรับผิดชอบ
ด้านสังคมและด้านแรงงาน (WRAP) โดยได้รับการรับรองมาตรฐานระดับทอง (Gold
Certificate of Compliance) จากองค์กร WRAP (Worldwide Responsible
Accredited Production) สาขาลำพูน เมื่อวันที่ 19 ตุลาคม 2555

ปี 2556 : บริษัทได้ประกาศนโยบายและดำเนินการตามมาตรฐานความรับผิดชอบ
ด้านสังคมและด้านแรงงาน (WRAP) โดยได้รับการรับรองมาตรฐานระดับทอง (Gold
Certificate of Compliance) จากองค์กร WRAP (Worldwide Responsible
Accredited Production) สาขากบินทร์บุรี เมื่อวันที่ 22 มกราคม 2556

: บริษัทได้ร่วมกับ สถาบันพัฒนาอุตสาหกรรมสิ่งทอ ภายใต้ โครงการ “การใช้เทคโนโลยีสะอาด
(Cleaner Technology) สำหรับอุตสาหกรรมสิ่งทอขนาดกลาง ขนาดเล็ก
ในส่วนกลางและส่วนภูมิภาค ” เพื่อพัฒนาผลิตภัณฑ์ที่เป็นมิตรต่อสิ่งแวดล้อม เมื่อวันที่ 27 มีนาคม
2556

: บริษัทได้รับการรับรองระบบจัดการด้านสิ่งแวดล้อม ISO 14001:2004
สำหรับกระบวนการออกแบบ และผลิตเสื้อผ้าบุรุษ เสื้อผ้าสตรี ชุดว่ายน้ำ ชุดเด็ก และผ้าถัก
จากสถาบันรับรองคุณภาพ United Registrar of Systems (Thailand) เมื่อวันที่ 30
ตุลาคม 2556

3.  โครงสร้างการถือหุ้นของกลุ่มบริษัท

บริษัท ประชาอาภรณ์ จำกัด(มหาชน) (PG) มีโครงสร้างการถือหุ้นไขว้ระหว่างกัน
แต่การถือหุ้นไขว้ดังกล่าวไม่มีลักษณะเป็นการถือหุ้นไขว้ระหว่างกันที่ขัดหรือแย้งกับหลักเกณฑ์
ตามประกาศคณะกรรมการกำกับตลาดทุน ที่ ทจ.28/2551 เรื่อง
“การขออนุญาตและการอนุญาตให้เสนอขายหุ้นที่ออกใหม่” ข้อ 14

การถือหุ้นไขว้ระหว่างกัน ณ วันที่ 31 ธันวาคม 2557

+----+-----------------------------------------+-----------+-----------+
| ชื่อ |                                         | สัดส       |           |
| บร |                                         | ่วนการถือหุ้น |           |
| ิษัท |                                         | (%)       |           |
+----+-----------------------------------------+-----------+-----------+
|    |                                         | PG ถือหุ้น   | บริษัทอื่น    |
|    |                                         |           |           |
|    |                                         | บริษัทอื่น    | ถือหุ้น PG   |
+----+-----------------------------------------+-----------+-----------+
| 1. |                                         |           |           |
| กร |                                         |           |           |
| ณีก |                                         |           |           |
| าร |                                         |           |           |
| ถือ |                                         |           |           |
| หุ้น |                                         |           |           |
| เก |                                         |           |           |
| ินก |                                         |           |           |
| ว่า |                                         |           |           |
| 5  |                                         |           |           |
| 0% |                                         |           |           |
+----+-----------------------------------------+-----------+-----------+
| (  | บริษัทอื่นเป็นผู้ถือหุ้นในบริษัทฯ เกินกว่า 50%        | -         | -         |
| ก) |                                         |           |           |
|    | บริษัทฯ ต้องไม่ถือหุ้นไขว้ในบริษัทอื่น              |           |           |
+----+-----------------------------------------+-----------+-----------+
| (  | บริษัทฯ เป็นผู้ถือหุ้นในบริษัทอื่น เกินกว่า 50%       | -         | -         |
| ข) |                                         |           |           |
|    | บริษัทอื่นต้องไม่ถือหุ้นไขว้ในบริษัทฯ               |           |           |
+----+-----------------------------------------+-----------+-----------+
| (  | บริษัทฯ เป็นผู้ถือหุ้นเกินกว่า 50% ในบริษัทอื่น ตั้งแต่  | -         | -         |
| ค) | 2 บริษัทขึ้นไป                              |           |           |
|    |                                         |           |           |
|    | บริษัทอื่นเหล่านั้นต้องไม่ถือหุ้นไขว้ระหว่างกัน        |           |           |
+----+-----------------------------------------+-----------+-----------+
| 2. |                                         |           |           |
| กร |                                         |           |           |
| ณีก |                                         |           |           |
| าร |                                         |           |           |
| ถือ |                                         |           |           |
| หุ้น |                                         |           |           |
| เก |                                         |           |           |
| ินก |                                         |           |           |
| ว่า |                                         |           |           |
| 2  |                                         |           |           |
| 5% |                                         |           |           |
| แต |                                         |           |           |
| ่ไม |                                         |           |           |
| ่เก |                                         |           |           |
| ินก |                                         |           |           |
| ว่า |                                         |           |           |
| 50 |                                         |           |           |
| %  |                                         |           |           |
+----+-----------------------------------------+-----------+-----------+
| (  | บริษัทอื่นเป็นผู้ถือหุ้นในบริษัทฯ เกินกว่า 25%        | -         | -         |
| ก) | แต่ไม่เกินกว่า 50%                          |           |           |
|    |                                         |           |           |
|    | บริษัทฯ ต้องไม่ถือหุ้นไขว้ในบริษัทอื่นเกินกว่า 10%    |           |           |
+----+-----------------------------------------+-----------+-----------+
| (  | บริษัทฯ เป็นผู้ถือหุ้นในบริษัทอื่นเกินกว่า 25%        | -         | -         |
| ข) | แต่ไม่เกินกว่า 50%                          |           |           |
|    |                                         |           |           |
|    | บริษัทอื่นต้องไม่ถือหุ้นไขว้ในบริษัทฯ เกินกว่า 10%    |           |           |
+----+-----------------------------------------+-----------+-----------+
| 3. |                                         |           |           |
| กร |                                         |           |           |
| ณีก |                                         |           |           |
| าร |                                         |           |           |
| ถือ |                                         |           |           |
| หุ้น |                                         |           |           |
| ไม |                                         |           |           |
| ่เก |                                         |           |           |
| ินก |                                         |           |           |
| ว่า |                                         |           |           |
| 25 |                                         |           |           |
| %* |                                         |           |           |
+----+-----------------------------------------+-----------+-----------+
| (  | บริษัทอื่นเป็นผู้ถือหุ้นในบริษัทฯ ไม่เกินกว่า 25%      | -         | -         |
| ก) |                                         |           |           |
|    | บริษัทฯ ต้องไม่ถือหุ้นไขว้ในบริษัทอื่นเกินกว่า 25%    |           |           |
+----+-----------------------------------------+-----------+-----------+
| (  | บริษัทฯ เป็นผู้ถือหุ้นในบริษัทอื่นไม่เกินกว่า 25%      |           |           |
| ข) |                                         |           |           |
|    | บริษัทอี่นต้องไม่ถือหุ้นไขว้ในบริษัทฯ เกินกว่า 25%    |           |           |
+----+-----------------------------------------+-----------+-----------+
|    | 1. บริษัท สหพัฒนาอินเตอร์โฮลดิ้ง จำกัด (มหาชน)  | 0.49      | 13.78     |
|    | (SPI)                                   |           |           |
+----+-----------------------------------------+-----------+-----------+
|    | 2. บริษัท สหพัฒนพิบูล จำกัด (มหาชน) (SPC)     | 0.07      | 8.80      |
+----+-----------------------------------------+-----------+-----------+
|    | 3. บริษัท ไอ.ซี.ซี. อินเตอร์เนชั่นแนล จำกัด      | 0.60      | 5.25      |
|    | (มหาชน) (ICC)                           |           |           |
+----+-----------------------------------------+-----------+-----------+
|    |                                         |           |           |
+----+-----------------------------------------+-----------+-----------+

หมายเหตุ : * แสดงรายการเฉพาะบริษัทที่มีการถือหุ้นไขว้ระหว่างกัน

4.  ความสัมพันธ์กับกลุ่มธุรกิจของผู้ถือหุ้นใหญ่

+-------------------+---------+---------------------------------------+
| ผู้ถือหุ้น             | ถือหุ้น PG | ความสัมพันธ์                             |
|                   | (%)     |                                       |
+-------------------+---------+---------------------------------------+
| บมจ.ธนูลักษณ์        | 14.05   | ใช้เครื่องหมายการค้าร่วมกัน                 |
|                   |         | เครื่องหมายการค้ารับอนุญาต                 |
|                   |         |                                       |
|                   |         | “ ARROW ”                             |
+-------------------+---------+---------------------------------------+
| บมจ.ไอ.           | 5.25    | เป็นลูกค้ารายใหญ่                         |
| ซี.ซี.อินเตอร์เนชั่นแนล |         | และตัวแทนจำหน่ายตรงให้กับผู้บริโภค           |
|                   |         |                                       |
|                   |         | และเป็นเจ้าของเครื่องหมายการค้า “ BSC ”    |
+-------------------+---------+---------------------------------------+

2.  ลักษณะการประกอบธุรกิจ

บริษัท ประชาอาภรณ์ จำกัด (มหาชน) เริ่มธุรกิจด้วยการเป็นผู้ผลิตเสื้อผ้าสำเร็จรูปตั้งแต่ปี 2523
ต่อมาได้ลงทุนในการผลิตผ้าถัก
ทำให้ปัจจุบันบริษัทเป็นผู้ประกอบการอุตสาหกรรมสิ่งทอและเครื่องนุ่งห่ม อย่างครบวงจร ดังนี้

+------------------+---------------------------------------------------+
|   ข้อมูลที่สำคัญ      |                                                   |
+------------------+---------------------------------------------------+
| ผลิตภัณฑ์หลัก        | -   เสื้อผ้าสำเร็จรูป สำหรับสุภาพบุรุษ สตรี เด็ก และชุดว่ายน้ำ  |
|                  |                                                   |
|                  | -   ชุด Uniform                                    |
|                  |                                                   |
|                  | -   ผ้าถัก (Knitted Fabric)                         |
+------------------+---------------------------------------------------+
| เครื่องหมายการค้า   | -   เครื่องหมายการค้าสากล (International Brand) ได้แก่ |
|                  |     ARROW, LACOSTE , ELLE และ Felix Buhler        |
|                  |                                                   |
|                  | -   เครื่องหมายการค้าที่เป็น House Brand ได้แก่ BSC ,     |
|                  |     STREAMLINE , PRIMO LINEA, PROUD, 360 SWIM และ |
|                  |     SWOOP                                         |
+------------------+---------------------------------------------------+
| จุดเด่นที่สำคัญ       | -   เป็นผู้ผลิตเสื้อยืดที่ครบวงจร ตั้งแต่การผลิตผ้าถัก(Knitted   |
|                  |     Fabric)จนถึงเป็นเสื้อผ้าสำเร็จรูป                    |
|                  |                                                   |
|                  | -                                                 |
|                  |   นำหลักการพัฒนาอย่างยั่งยืนมาเป็นส่วนหนึ่งในการกำหนดวิสัยทัศน์ |
|                  |     กลยุทธ์ นโยบาย และการดำเนินงาน                   |
|                  |                                                   |
|                  | -   สร้างสรรค์นวัตกรรม (Innovation)                  |
|                  |     ในการผลิตสินค้าและบริการอย่างต่อเนื่อง                |
+------------------+---------------------------------------------------+
| นโยบาย           | -   สินค้ามีคุณภาพที่ดี มีความปลอดภัยต่อผู้บริโภค              |
| หลักในการดำเนินงาน |     และเป็นมิตรต่อสิ่งแวดล้อมในราคาที่เหมาะสม             |
|                  |                                                   |
|                  | -   สร้างมูลค่าเพิ่มของสินค้าและบริการ                    |
|                  |                                                   |
|                  | -   ดำเนินการด้านการอนุรักษ์ทรัพยากรธรรมชาติและสิ่งแวดล้อม  |
|                  |     ตลอดจนร่วมกิจกรรมสร้างสรรค์                       |
|                  |     พัฒนาสังคมและชุมชนอย่างต่อเนื่อง                     |
+------------------+---------------------------------------------------+
| นโย              | -   พัฒนาและปรับปรุงคุณภาพของสินค้าอย่างต่อเนื่อง           |
| บายในการพัฒนาธุรกิจ |                                                   |
|                  | -   ดำเนินการลดต้นทุนและค่าใช้จ่ายต่างๆ อย่างต่อเนื่อง       |
|                  |     โดยเฉพาะด้านพลังงานและวัตถุดิบ                     |
|                  |     โดยการใช้เชื้อเพลิงและวัตถุดิบทดแทน                  |
|                  |                                                   |
|                  | -   มุ่งพัฒนาความรู้ (Knowledge) ความชำนาญ (Skill)     |
|                  |     และความสามารถ (Competency) ให้พนักงานทุกระดับ     |
|                  |     ด้วยวิธีการพัฒนาหลายรูปแบบ                         |
+------------------+---------------------------------------------------+

บริษัท ประชาอาภรณ์ จำกัด(มหาชน) เริ่มธุรกิจด้วยการเป็นผู้ผลิตเสื้อผ้าสำเร็จรูปตั้งแต่ปี 2523
ต่อมาได้ลงทุนในการผลิตผ้าถัก(Knitted Fabric)
โดยการประกอบธุรกิจของบริษัทมีการร่วมกับพันธมิตรทางธุรกิจเสริมสร้างให้ธุรกิจครบวงจรตั้งแต่ต้นน้ำจนถึงปลายน้ำ
พร้อมมุ่งเน้นการสร้างมูลค่าเพิ่มต่อยอดธุรกิจในการสร้างสรรค์นวัตกรรมธุรกิจสิ่งทอและเครื่องนุ่งห่มให้มีคุณภาพและเป็นมิตรต่อสิ่งแวดล้อม
โดยแบ่งเป็นกลุ่มผลิตภัณฑ์หลัก ดังนี้

2.1 ผลิตภัณฑ์ของบริษัท

1.  กลุ่มผลิตภัณฑ์เสื้อผ้าสำเร็จรูป

บริษัทดำเนินธุรกิจหลักในการผลิตเสื้อผ้าสำเร็จรูปทั้ง เสื้อผ้าบุรุษ สตรี เด็ก ชุดว่ายน้ำ ภายใต้

-   International Brand (เครื่องหมายการค้าสากล) ที่ได้รับสิทธิให้เป็นผู้ผลิต ประกอบด้วย
    Arrow, Lacoste, Elle, Arena และ Felix Buhler

-   Local Brand ประกอบด้วย Streamline และ BSC

-   House Brand เครื่องหมายการค้าที่บริษัทผลิตและจำหน่ายเอง ประกอบด้วย Primo Linea
    , Proud, 360 (Three -Six -O) และ Swoop

-   เครื่องแบบชุด Uniform

2.  กลุ่มผลิตภัณฑ์สิ่งทอ เพื่อความเป็นผู้นำในการเป็นผู้ผลิตเสื้อยืดที่ครบวงจร
    บริษัทได้ลงทุนสายการผลิตด้านโรงถักผ้ายืดที่กบินทร์บุรี
    โดยมีเครื่องจักรและเทคโนโยลีที่ทันสมัย
    เพื่อเสริมสร้างกระบวนการผลิตให้มีประสิทธิภาพยิ่งขึ้น

สถานที่ตั้งสำนักงานและโรงงานแต่ละสาขา มีดังนี้

  ------------------- ----------------- -----------------------------------
                      สถานที่ตั้ง /สาขา     

  สำนักงานใหญ่          กรุงเทพมหานคร      ศูนย์กลางบริหารจัดการ
                                        ผลิตเสื้อยืดและชุดว่ายน้ำ

  โรงงานสาขาลำพูน      จังหวัดลำพูน         เสื้อผ้าสำเร็จรูปที่ผลิตจากผ้าทอ

  โรงงานสาขากบินทร์บุรี   จังหวัดปราจีนบุรี      ผลิตผ้ายืดผืน และ
                                        เสื้อผ้าสำเร็จรูปที่ผลิตจากผ้าถัก

  โรงงานสาขาเวลโกรว์   จังหวัดฉะเชิงเทรา    เสื้อผ้าสำเร็จรูปที่หลากหลาย
  ------------------- ----------------- -----------------------------------

โครงสร้างรายได้ (หน่วย : ล้านบาท)

+-----------------+--------+-------+--------+-------+--------+-------+
| รายได้จากการขาย  | ปี 2557 |       | ปี 2556 |       | ปี 2555 |       |
+-----------------+--------+-------+--------+-------+--------+-------+
|                 | มูลค่า   | %     | มูลค่า   | %     | มูลค่า   | %     |
+-----------------+--------+-------+--------+-------+--------+-------+
| ในประเทศ :      | 883.36 |       | 970.42 |       | 1,     |       |
|                 |        | 74.53 |        | 91.75 | 138.71 | 95.09 |
+-----------------+--------+-------+--------+-------+--------+-------+
| เสื้อผ้าสำเร็จรูป    |        |       |        |       |   1,   |       |
|                 | 796.53 | 67.21 | 888.69 | 84.03 | 046.22 | 87.37 |
+-----------------+--------+-------+--------+-------+--------+-------+
| ผ้าถัก            |        |       |        |       |        |       |
|                 |  86.83 |  7.32 |  81.73 |  7.72 |  92.49 |  7.72 |
+-----------------+--------+-------+--------+-------+--------+-------+
| ต่างประเทศ :     |        |       |        |       |        |       |
|                 | 301.84 | 25.47 |  87.20 |  8.25 |  58.83 |  4.91 |
+-----------------+--------+-------+--------+-------+--------+-------+
| เสื้อผ้าสำเร็จรูป    |        |       |        |       |        |       |
|                 | 300.63 | 25.37 |  83.39 |  7.89 |  55.40 |  4.63 |
+-----------------+--------+-------+--------+-------+--------+-------+
| ผ้าถัก            |   1.21 |       |   3.81 |       |   3.43 |       |
|                 |        |  0.10 |        |  0.36 |        |  0.28 |
+-----------------+--------+-------+--------+-------+--------+-------+
| รวม             |   1,   |   1   |   1,   |   1   |   1,   |   1   |
|                 | 185.20 | 00.00 | 057.62 | 00.00 | 197.54 | 00.00 |
+-----------------+--------+-------+--------+-------+--------+-------+

ผลการดำเนินงาน

ปี 2557 บริษัทมีรายได้จากการขายรวม 1,185.20 ล้านบาท เพิ่มขึ้นร้อยละ12.06 จากปีก่อน
โดยจำแนกเป็นรายได้จากการขายในประเทศ 883.36 ล้านบาท ลดลงร้อยละ 8.97
และรายได้จากการขายต่างประเทศ 301.84 ล้านบาท เพิ่มขึ้นร้อยละ 246.14 จากปีก่อน

การพัฒนาการในรอบปี 2557

ผ้า“ Cool Mode ” เป็นสัญลักษณ์ของเสื้อผ้าลดโลกร้อน

ตามที่บริษัทฯ ได้พัฒนาผ้าและเสื้อผ้า โดยเน้นการออกแบบการใช้เส้นใย การถักทอ
และรูปแบบเสื้อผ้าให้เหมาะสมกับเสื้อผ้าลดโลกร้อนภายใต้สัญญลักษณ์ “Cool Mode” หรือ
“ฉลากเขียว” ซึ่งมีคุณสมบัติสวมใส่เย็นสบาย ดูดซับเหงื่อได้ดี และรวดเร็ว
ระบายความร้อนจากร่างกายสู่ภายนอกได้ดี มีความปลอดภัยต่อผู้บริโภค และลดการใช้พลังงานไฟฟ้า
เพื่อรักษาสิ่งแวดล้อม โดยบริษัทฯ ได้รับการรับรองคุณภาพ
และมาตรฐานการทดสอบจากองค์การบริหารจัดการก๊าซเรือนกระจก
และสถาบันพัฒนาอุตสาหกรรมสิ่งทอ เป็นรายแรกของประเทศไทย

ในปี 2557 บริษัทได้พัฒนาวัตถุดิบหลัก (ผ้ายืด) ให้มีความหลากหลายเพิ่มขึ้น จากเดิม 2 ประเภท
คือ ผ้า 100% Cotton และ Cotton Polyester ได้พัฒนาเพิ่มขึ้นอีก 2 ประเภท คือ Cotton
Spandex และ 100% Polyester เพื่อเป็นทางเลือกให้กับผู้บริโภคเพิ่มมากขึ้น โดยมีทั้งชุดทำงาน
กางเกง เสื้อเชิ้ต เสื้อยืดโปโล และเสื้อผ้ากีฬา ภายใต้แบรนด์ Swoop และชุด Uniform

“ ผ้า I-Flex ”

บริษัทได้พัฒนานวัตกรรมผ้ายืดภายใต้ชื่อทางการค้าว่า “I-Flex” มีคุณสมบัติยืดหยุ่นตัวได้ 360
องศา (more flexibility)
ทำให้ผู้สวมใส่สบายทุกอริยบทสามารถเคลื่อนไหวร่างกายได้คล่องตัว
เนื้อผ้ามีความพิเศษดูแลรักษาได้ง่าย (easy care) ไม่ยับ ไม่ต้องรีด หรือรีดง่าย (easy
ironing) บริษัทได้มีส่วนร่วมในการช่วยลดภาวะโลกร้อนจากผลิตภัณฑ์ของบริษัทที่มีความหลากหลาย
อาทิ เสื้อสูท ชุดเดรส กระโปรง และกางเกง ภายใต้แบรนด์ Arrow Lacoste Swoop และ
Proud

“ ผ้า I-Gen ”

บริษัทได้พัฒนานวัตกรรมผ้ายืดภายใต้ชื่อทางการค้าว่า “I-Gen”
เป็นนวัตกรรมผ้ายืดที่ถักทอจากเส้นด้ายพิเศษโดยมีส่วนผสมของสารสกัดคอลลาเจน
ทำให้เนื้อผ้ามีคุณสมบัติเด่นในการรักษาความชุ่มชื้นของผิวหนัง สามารถป้องกันรังสี UV
ร่วมทั้งช่วยระงับแบคทีเรียที่ก่อให้เกิดกลิ่นไม่พึงประสงค์
เนื้อผ้าดูดซึมน้ำและระบายอากาศได้ดีทำให้สวมใส่สบาย เนื้อผ้า “I-Gen”
ได้นำมาผลิตเป็นสินค้าสำหรับเสื้อผ้าสตรีภายใต้แบรนด์ Proud

“ Size Thailand ”

บริษัท ได้เข้าร่วมโครงการ “Size Thailand” กับ
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ซึ่งเป็นโครงการสำรวจขนาดรูปร่างของคนไทยและกำหนดเป็นขนาด (Size)
มาตรฐานเพื่อใช้ในอุตสาหกรรมแฟชั่น โดยจะทำการสำรวจด้วยเครื่องตรวจวัดขนาดรูปร่างสามมิติ
(3D Body Scanner) เพื่อออกแบบ
และวางแผนการผลิตผลิตภัณฑ์ให้เหมาะกับรูปร่างและสัดส่วนของคนไทยยิ่งขึ้น
รวมถึงการช่วยลดต้นทุนการสต็อกสินค้า
ซึ่งบริษัทได้รับประโยชน์ในการช่วยออกแบบและกำหนดขนาดไซส์ที่เหมาะสมกับขนาดรูปร่างของกลุ่มลูกค้าได้ดียิ่งขึ้น

สิทธิและประโยชน์จากการส่งเสริมการลงทุน

บริษัทได้รับบัตรส่งเสริมเงินลงทุนจำนวน 1 ฉบับ จากคณะกรรมการส่งเสริมการลงทุน (BOI)
ที่โรงงานสาขากบินทร์บุรี ตามรายละเอียดดังนี้

+-----------------------------------------------+----------------------+
| 1. บัตรส่งเสริมเลขที่                              | 1446(2)/2550         |
+-----------------------------------------------+----------------------+
| 2. วันที่ได้รับบัตรส่งเสริม                           | 4/5/2550             |
+-----------------------------------------------+----------------------+
| 3. วันที่เริ่มใช้สิทธิ                                | 15/2/2551            |
+-----------------------------------------------+----------------------+
| 4. เพื่อส่งเสริมการลงทุนในกิจการ                    | ผ                    |
|                                               | ลิตผลิตภัณฑ์สิ่งทอหรือชิ้นส่วน |
+-----------------------------------------------+----------------------+
| 5. สิทธิประโยชน์สำคัญที่บริษัทได้รับ                    |                      |
+-----------------------------------------------+----------------------+
| 5.1                                           | 8 ปี                  |
| ได้รับยกเว้น                                     |                      |
| ภาษีเงินได้นิติบุคคลสำหรับกำไรสุทธิที่ได้จากการประกอบกิจกา | ไม่เกิน 184.63 ล้านบาท  |
| รที่ได้รับการส่งเสริมนับแต่วันที่มีรายได้จากการประกอบกิจการ |                      |
+-----------------------------------------------+----------------------+
| 5.2                                           | 8 ปี                  |
| ได้รับยกเว้นไม่ต้องนำเงินปันผลจา                     |                      |
| กกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล |                      |
| ตามข้อ 5.1 ไปรวมคำนวณเพื่อเสียภาษีเงินได้            |                      |
+-----------------------------------------------+----------------------+
| 5.3                                           | 5 ปี                  |
| ได้รับการลดหย่อนภาษีเงินไ                          |                      |
| ด้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |                      |
| 50 ของอัตราปกตินับแต่วันที่พ้นกำหนดระยะเวลาตามข้อ 5.1  |                      |
+-----------------------------------------------+----------------------+
| 5.4 ได้รับอนุญาตให้หักค่าขนส่ง ค่าไฟฟ้าและค่าน้ำประปา 2  | 10 ปี                 |
| เท่าของค่าใช้จ่าย ดังกล่าว นับแต่วันที่เริ่มมีรายได้         |                      |
+-----------------------------------------------+----------------------+
| 5.5                                           | ร้อยละ 25 ของเงินลงทุน  |
| ได้รับอนุญาตให้หักเงินลงทุนในการติดตั้งหรือก่อสร้างส       |                      |
| ิ่งอำนวยความสะดวกนอกเหนือไปจากการหักค่าเสื่อมราคาปกติ |                      |
+-----------------------------------------------+----------------------+

ในฐานะที่เป็นกิจการที่ได้รับการส่งเสริมการลงทุน บริษัทจะต้องปฏิบัติตามเงื่อนไขและข้อกำหนดต่าง
ๆ เกี่ยวกับการส่งเสริมการลงทุนโดยเคร่งครัด

2.2. การตลาดและการแข่งขัน

ตลาดต่างประเทศ

การส่งออกสิ่งทอและเครื่องนุ่งห่มในปี 2557 ลดลงจากปีก่อน โดยเฉพาะเวียดนาม
สหรัฐอเมริกาและกลุ่มสหภาพยุโรป ส่วนตลาดญี่ปุ่นยังขยายตัวได้ดี

ในปี 2557 บริษัทมีการเติบโตจากการส่งออกไปยังกลุ่มประเทศ ญี่ปุ่น เกาหลี เวียดนาม ยุโรป
และกลุ่ม AEC จากการที่ลูกค้ามีความเชื่อมั่นในศักยภาพและมั่นใจในคุณภาพของสินค้า
รวมถึงการพัฒนารูปแบบผลิตภัณฑ์ให้มีความหลากหลายและทันสมัย
แม้ว่ายังมีการแข่งขันด้านราคาจากกลุ่มประเทศเพื่อนบ้านอย่าง เวียดนาม อินโดนีเซีย กัมพูชา
และพม่า ที่มีค่าจ้างแรงงานที่ต่ำกว่า

บริษัทมีระบบการบริหารจัดการและการบริการที่ดีเป็นที่ยอมรับของลูกค้า
ส่งผลให้บริษัทได้รับคำสั่งซื้อเพิ่มมากขึ้นและบรรลุเป้าหมายที่กำหนดไว้

นอกจากนี้บริษัทได้มีทีมงานพร้อมกับตัวแทน (Agency) เดินทางไปพบลูกค้าโดยตรงในประเทศ
เกาหลี เวียดนาม และญี่ปุ่น เพื่อสร้างความสัมพันธ์ที่ดีต่อกัน
และทำการตลาดเชิงรุกโดยการนำเสนอผลิตภัณฑ์แบบครบวงจร และนวัตกรรมใหม่ๆ ตั้งแต่
การออกแบบลายผ้า การผลิตผ้า การสร้างแพทเทิร์น จนตัดเย็บเป็นเสื้อผ้าสำเร็จรูป
เพื่อเสนอเป็นตัวอย่างให้กับลูกค้า (Original Design Manufacture :ODM)
เป็นกลยุทธ์เสริมสร้างศักยภาพเชิงการแข่งขัน

ช่องทางการจำหน่ายตลาดต่างประเทศ บริษัทจัดจำหน่ายเสื้อผ้าสำเร็จรูปผ่าน Trading Firm
และจำหน่ายตรงให้กับลูกค้าทั้งใน สหรัฐอเมริกา ยุโรป เอเชีย และกลุ่มอาเซียน

สำหรับปี 2558 บริษัทยังคงมุ่งขยายตลาดสู่ประเทศสหรัฐอเมริกา เวียดนาม เกาหลี และญี่ปุ่น
ภายใต้ Code of Conduct ของลูกค้าและมาตรฐานสากล WRAP
โดยคาดว่าจะมีอัตราการเติบโตเพิ่มขึ้นจากปี 2557 และมีแนวโน้มขยายตลาดสู่กลุ่มสินค้า Sport
wear
เนื่องจากผู้บริโภคได้ตระหนักถึงการดูแลสุขภาพและการมีส่วนร่วมรับผิดชอบต่อสิ่งแวดล้อมมากยิ่งขึ้น

ตลาดในประเทศ

จากการนำเข้าเสื้อผ้าสำเร็จรูปจากจีน เวียดนาม ตุรกี และเกาหลีเพิ่มขึ้น
ซึ่งส่วนใหญ่เป็นสินค้ารูปแบบแฟชั่นที่มีราคาระดับปานกลางถึงต่ำ
รวมถึงปัจจุบันยังมีการนำเข้าสินค้าแบรนด์เนมใหม่ ๆ
จากต่างประเทศเข้ามาจำหน่ายเป็นจำนวนมากขึ้น
ทำให้เกิดการแข่งขันเพื่อช่วงชิงส่วนแบ่งการตลาดสูง

ในปี 2557 จากสถานการณ์ทางการเมืองในประเทศตั้งแต่ไตรมาส4 ปี 2556 มาถึงไตรมาส 2 ปี
2557 ได้ส่งผลกระทบต่อการประกอบธุรกิจและภาคอุตสาหกรรมต่าง ๆ รวมถึงการท่องเที่ยว
ทำให้ผู้บริโภคระมัดระวังการใช้จ่าย นักท่องเที่ยวลดลง ส่งผลให้กำลังซื้อของผู้บริโภคลดลง
ลูกค้าหลักมีการบริหารปริมาณสินค้าคงคลังให้มีความเหมาะสมกับภาวะการณ์
ได้ปรับลดปริมาณคำสั่งซื้อ ส่งผลกระทบต่อเป้าหมายธุรกิจของบริษัท
บริษัทจึงได้ปรับกลยุทธ์การบริหารโดยตระหนักถึงการบริหารต้นทุนให้เกิดประสิทธิภาพสูงสุด
ควบคุมดูแลค่าใช้จ่าย ศึกษาข้อมูลต่าง ๆ ในภาพรวมและพัฒนาในทุกด้าน

บริษัทยังตระหนักถึงความสำคัญในการร่วมทำการตลาดเชิงรุก กับ บมจ.ไอ.ซี.ซี.
อินเตอร์เนชั่นแนล ซึ่งเป็นลูกค้าหลักและเป็นตัวแทนจัดจำหน่าย
โดยจัดทำข้อมูลสำรวจความต้องการและความพึงพอใจของผู้บริโภคอย่างต่อเนื่องและสม่ำเสมอ
เพื่อสามารถตอบสนองความต้องการของผู้บริโภคได้มากที่สุด และร่วมจัดทำกิจกรรม

ต่าง ๆ เพื่อให้เข้าถึงผู้บริโภคกลุ่มเป้าหมาย
ซึ่งการจัดการส่งเสริมการขายได้คำนึงถึงภาพลักษณ์ของแบรนด์และสร้างคุณค่าต่อสังคม

ปัจจุบันการแข่งขันด้านเครื่องหมายการค้ายังเป็นปัจจัยสำคัญเช่นเคย
ผู้บริโภคส่วนใหญ่ยังนิยมในสินค้าแบรนด์เนม
แต่บริษัทมั่นใจว่าสินค้าของบริษัทมีชื่อเสียงเป็นที่นิยมและยอมรับในคุณภาพมาตรฐานสากล

ในปี 2557 บริษัทได้รับความไว้วางใจจากลูกค้าหลัก (ICC)
ซึ่งเป็นผู้ได้รับอนุญาตให้เป็นผู้ผลิตและตัวแทนจัดจำหน่ายสินค้า International Brand “ Felix
Buhler ” จากประเทศสวิสเซอร์แลนด์

“ Felix Buhler ”

ก่อกำเนิดขึ้นในปี ค.ศ. 1966 ที่เมืองซูลิส ประเทศสวิสเซอร์แลนด์ โดย Mr.Felix Buhler
ผู้หลงใหลในการขี่ม้า ทำให้เกิดแรงบันดาลใจสร้าง Brand ภายใต้เครื่องหมายการค้า “ Felix
Buhler ” มุ่งเน้นผลิตสินค้าที่มีคุณภาพ และมีความพิถีพิถันในการออกแบบ ดังนั้นร้าน Felix
Buhler จึงเป็นร้านจัดจำหน่ายที่มีความชำนาญพิเศษ (Special Shop) ด้านอุปกรณ์ขี่ม้า
และเสื้อผ้าต่างๆ ที่มีชื่อเสียงเป็นอันดับหนึ่งในยุโรป

บริษัทฯ ได้พัฒนาวัตถุดิบผ้าให้เป็นเอกลักษณ์ และตัดเย็บเป็นเสื้อผ้าสำเร็จรูปด้วยความปราณีต ทั้ง
Polo Shirt / T-Shirt / Shirt และกางเกง Slacks โดยคาดว่าในปี 2558
จะมียอดขายที่เติบโตอย่างต่อเนื่อง

“ ชุด Uniform ”

จากการที่บริษัทมีความเชี่ยวชาญตั้งแต่การออกแบบ การคัดสรรวัตถุดิบ การผลิตสินค้าที่มีคุณภาพ
การส่งมอบสินค้า รวมถึงการมีบริการที่ดีทั้งก่อนและหลังการขาย
คำนึงถึงหลักการแข่งขันทั้งด้านคุณภาพและราคาที่เหมาะสม ส่งผลให้บริษัทได้เป็นผู้ผลิตชุด Uniform
ให้แก่องค์กรที่มีชื่อเสียงทั้งสถาบันการเงิน ภาครัฐ รัฐวิสาหกิจ บริษัทเอกชน
และสถาบันการศึกษาหลายแห่ง

ในปี 2557 บริษัทมียอดขายเพิ่มขึ้นอัตราร้อยละ 40 จากปีก่อน
โดยได้รับความไว้วางใจทั้งจากลูกค้าเดิมและลูกค้าใหม่ ด้วยการดำเนินงานอย่างมืออาชีพ

ผ้าถัก (Knitted Fabric)

บริษัทมีความมุ่งมั่นในการขยายฐานการตลาดผ้าถัก (Knitted Fabric)ทั้งในและต่างประเทศ
โดยมีความหลากหลายและพัฒนาให้มีนวัตกรรมใหม่ ๆ และคำนึงถึงแหล่งวัตถุดิบต้นน้ำที่มีคุณภาพ
มีความปลอดภัยต่อผู้บริโภค และเป็นมิตรต่อสิ่งแวดล้อม
ซึ่งเป็นวัตถุดิบหลักสนับสนุนการผลิตเสื้อยืดคุณภาพที่ดีของบริษัทมาโดยตลอด

ในปี 2557 มียอดขายเพิ่มขึ้นอัตราร้อยละ 10 จากปีก่อน
ด้วยการพัฒนาผลิตภัณฑ์ให้เป็นมิตรกับสิ่งแวดล้อม เป็นผลิตภัณฑ์แฟชั่นที่เพิ่ม Function ในผ้าให้เกิด
Value Added เพิ่มขึ้น เช่น ผ้า Cool Mode ผ้าที่ป้องกันกลิ่นอับชื้น Anti - Bacteria เป็นต้น

เครื่องหมายการค้าของบริษัท (House Brand) 0

สำหรับปี 2557 มีรายได้จากการจำหน่ายสินค้า House Brand ทั้ง 4 แบรนด์
มีอัตราการเติบโตเพิ่มขึ้นร้อยละ 10 จากปีก่อน โดยขยายฐานการตลาด
จากการเพิ่มช่องทางการจัดจำหน่ายทั้งจำนวนร้านค้า E-Marketing รวมถึงการขยายตลาดสู่กลุ่ม
AEC จากการเป็นผู้ผลิตสินค้าที่มีชื่อเสียงและคุณภาพชั้นนำ
ทำให้ลูกค้ามีความเชื่อมั่นและพึงพอใจในคุณภาพและราคาที่เหมาะสม

“PRIMO LINEA”

เสื้อผ้าสไตล์คลาสสิค มีสีสันที่ทันสมัย เหมาะสำหรับทุก ๆ ไลฟ์สไตล์ และหลากหลายโอกาส
จากการออกแบบให้มีความหลากหลายของสีสัน
ทำให้ง่ายต่อการสร้างสรรค์ลุคที่เหมาะกับสไตล์การสวมใส่ทั้งของคุณสุภาพบุรุษและสุภาพสตรี
เป็นสินค้าที่ความเท่และทันสมัยมารวมไว้ในเสื้อผ้า Brand ไทยสไตล์ “ Primo Linea” ทั้ง
เสื้อเชิ้ต เสื้อโปโล และ Slacks

ในปี 2557 มียอดขายลดลงอัตราร้อยละ 10 จากปีก่อน เนื่องจากอยู่ระหว่างการ Re-Branding
ซึ่งคาดว่าจะมีอัตราเติบโตเพิ่มขึ้นในปี 2558

“PROUD”

เสื้อผ้าสำหรับสุภาพสตรีรูปร่างพิเศษที่มีรูปแบบตามสมัยนิยม
ซึ่งบริษัทได้พัฒนานวัตกรรมผ้าทั้งในกลุ่มผ้ายืดและผ้าทอเพื่อให้มีคุณสมบัติพิเศษแตกต่างจากคู่แข่งขัน
โดยมีคุณภาพดี สวมใส่สบาย ซึ่งได้รับความสนใจจากผู้บริโภคกลุ่มเป้าหมาย

ในปี 2557 มียอดขายเพิ่มขึ้นอัตราร้อยละ 11 จากปีก่อน เนื่องจากเป็นสินค้าเฉพาะกลุ่มลูกค้า (
Niche Market) และได้มีการเพิ่ม Size สินค้า “ Petite Proud”

“360 (THREE SIX O)”

แบรนด์ 360 (THREE SIX O) เป็นสินค้าสำหรับกลุ่มผู้หญิงที่ทันสมัย โดยผลิตภัณฑ์หลักเป็นชุดว่ายน้ำ
เน้นการตบแต่งผลิตภัณฑ์ด้วยงานฝีมือ(Handmade) มีรูปแบบ สีสันที่หลากหลายตามแฟชั่น
และมีจุดเด่นในการให้ลูกค้าเลือกซื้อสินค้าได้ตามความพึงพอใจ
รูปแบบและขนาดที่เหมาะสมกับรูปร่าง สามารถมิกซ์แอนด์แมทช์ชุดส่วนบนหรือส่วนล่างได้อย่างอิสระ
สร้างสไตล์เฉพาะตัวได้อย่างง่ายดาย
ซึ่งสามารถสร้างความโดดเด่นและความแตกต่างให้กับแบรนด์ได้เป็นอย่างดี
ทำให้เป็นที่นิยมสวมใส่ในกลุ่มนักท่องเที่ยวทั้งในและต่างประเทศ

ในปี 2557 มียอดขายเพิ่มขึ้นอัตราร้อยละ 25 จากปีก่อน
เนื่องจากมีการพัฒนาและออกแบบผลิตภัณฑ์ให้มีความหลากหลายและทันสมัยอย่างต่อเนื่อง

“SWOOP”

เสื้อผ้าสไตล์ลำลอง เป็นการผสมผสานกันระหว่างวัตถุดิบที่เป็นมิตรกับสิ่งแวดล้อม
และการออกแบบที่ทันสมัยสำหรับสุภาพบุรุษและสุภาพสตรี มีเอกลักษณ์ของแบรนด์ คือ
ดีไซน์ทันสมัยสไตล์ลำลอง ควบคู่ไปกับการใส่ใจต่อสิ่งแวดล้อม

ในปี 2557 มียอดขายเพิ่มขึ้นอัตราร้อยละ 20 จากปีก่อน
เนื่องจากการพัฒนาผลิตภัณฑ์ให้มีความหลากหลายและเป็นมิตรกับสิ่งแวดล้อม
รวมถึงการขยายช่องทางการจัดจำหน่ายเพิ่มขึ้น

ช่องทางการจัดจำหน่ายในประเทศ

1.  บริษัทแต่งตั้งตัวแทนจัดจำหน่าย คือ บริษัท ไอ.ซี.ซี.อินเตอร์เนชั่นแนล จำกัด (มหาชน)
    เป็นบริษัทในกลุ่มสหพัฒน์และเป็นลูกค้ารายใหญ่ของบริษัท
    เป็นบริษัทชั้นนำที่มีศักยภาพและความเชี่ยวชาญในการทำการตลาดในประเทศ
    โดยมีช่องทางจัดจำหน่ายหลักให้กับห้างสรรพสินค้า ดิสเคาน์สโตร์
    รวมถึงการเปิดร้านค้าในศูนย์การค้าชั้นนำทั่วประเทศ

2.  เปิดร้านค้า (SHOP) โดยบริหารจัดการเอง รวมถึง Corner / Counter
    ในห้างสรรพสินค้าชั้นนำทั้งในกรุงเทพฯและปริมณฑล ภายใต้เครื่องหมายการค้าของบริษัท
    (House Brand) เพื่อให้ครอบคลุมผู้บริโภคกลุ่มเป้าหมายในทุกพื้นที่ได้อย่างมีประสิทธิภาพ
    ปัจจุบันได้มุ่งขยายสู่ Community Mall ตลอดจนจำหน่ายผ่าน Factory Outlet
    ทั้งของเครือสหพัฒน์และคู่ค้าภายนอก ซึ่งในปีที่ผ่านมาบริษัทได้มีการจัดกิจกรรมส่งเสริมการขาย
    และการนำสินค้าจัดแสดงในงานต่างๆ เพื่อเป็นการประชาสัมพันธ์ brand
    ให้เป็นที่รู้จักอย่างต่อเนื่อง

3.  จำหน่ายตรงให้กับลูกค้าผู้บริโภคในการจัดทำชุดเครื่องแบบ(Uniform) สำนักงาน(Office)
    และโรงงาน(Work Wear) ให้กับ องค์กรชั้นนำทั้งภาครัฐ เอกชน และรัฐวิสาหกิจ

4.  เพิ่มช่องทางการจัดจำหน่ายสินค้า House Brand ผ่านระบบ E-Marketing

กลยุทธ์ในการดำเนินธุรกิจ

คุณภาพ คือ หัวใจสำคัญในการดำเนินธุรกิจของบริษัท
และถือเป็นวัฒนธรรมองค์กรของบริษัทที่ต้องปลูกฝังอยู่ในจิตสำนึกของพนักงานทุกคน
ทุกขั้นตอนการผลิตตั้งแต่คัดสรรวัตถุดิบจนถึงผลิตเป็นเสื้อผ้าสำเร็จรูป
ล้วนมีขั้นตอนในการดูแลอย่างมีประสิทธิภาพ

มุ่งเน้นการตอบสนองความต้องการของลูกค้า
โดยพัฒนาสินค้าให้ตรงกับความต้องการของลูกค้าแต่ละกลุ่ม เพื่อหลีกเลี่ยงการแข่งขันด้านราคา
ให้ความสำคัญกับการวิจัยและพัฒนานวัตกรรม ด้านสินค้า
ตลอดจนกระบวนการทำงานและกระบวนการผลิต ที่ทันสมัย ทันต่อความต้องการของตลาด
รวมทั้งลดขั้นตอนการสูญเสียเวลาในการผลิต และเน้นสร้างมูลค่าเพิ่มด้วยนวัตกรรม

ร่วมกับตัวแทนจำหน่ายสำรวจความถึงพอใจและความต้องการของผู้บริโภคอย่างสม่ำเสมอและต่อเนื่อง
เนื่องจากพฤติกรรมผู้บริโภคมีความเปลี่ยนแปลงรวดเร็ว และร่วมจัดทำโฆษณาส่งเสริมการขาย
จัดกิจกรรมทางการตลาดโดยคำนึงถึงภาพลักษณ์ของแบรนด์และการมีส่วนร่วมในการสร้างประโยชน์ต่อสังคมส่วนรวม

การรับจ้างผลิตสินค้าให้กับแบรนด์ต่าง ๆ (OEM)

ด้วยความรู้ ความสามารถและประสบการณ์อันยาวนานในการผลิตเสื้อผ้าสำเร็จรูป
ทั้งในระดับประเทศและระดับนานาชาติ บริษัทสามารถสร้างความหลากหลายและพัฒนาคุณภาพ
รวมทั้งสามารถทำงานร่วมกับลูกค้าในการพัฒนาและตอบโจทย์ที่ลูกค้าต้องการ
เพื่อจำหน่ายในแบรนด์ของลูกค้าเอง ซึ่งลูกค้าสามารถมั่นใจได้ว่า
ความลับทางการค้าและข้อมูลที่เกี่ยวข้องจะถูกเก็บรักษาอย่างดีที่สุดตามแนวปฏิบัติและมาตรฐานสากล
ซึ่งบริษัทได้ปฏิบัติตามนโยบายการดำเนินงานด้วยความซื่อสัตย์และมีจริยธรรมทางธุรกิจ

แนวโน้มสิ่งทอและเครื่องนุ่งห่มไทยปี 2558

แนวโน้มปี 2558
คาดว่าการผลิตสิ่งทอและเครื่องนุ่งห่มในภาพรวมจะยังขยายตัวได้ทั้งภาคการผลิตและการส่งออก
ในกลุ่มสิ่งทอจะเป็นการผลิตเพื่อป้อนสู่ตลาดอาเซียนเป็นส่วนใหญ่
ในส่วนเสื้อผ้าสำเร็จรูปภาครัฐได้สนับสนุนให้ผู้ผลิตขนาดกลางและขนาดย่อมขยายฐานการผลิตไปต่างประเทศในกลุ่ม
CLMV เพื่อใช้ประโยชน์ด้านแรงงาน ค่าจ้างที่ต่ำและสิทธิประโยชน์ทางภาษี (GSP)
จากตลาดส่งออกหลัก เช่น สหภาพยุโรป และสหรัฐอเมริกา
ประกอบกับมีปัจจัยสนับสนุนที่เอื้อต่อการขยายตัวของภาคอุตสาหกรรม ได้แก่
การขยายตัวทางเศรษฐกิจในกลุ่มประเทศอาเซียน
มีผลต่อความต้องการบริโภคของประชากรในกลุ่มประเทศอาเซียน
ซึ่งคาดว่าตลาดอาเซียนจะเติบโตได้ดีและจะเป็นตลาดคู่ค้าสำคัญในการขยายตัวของอุตสาหกรรมสิ่งทอและเครื่องนุ่งห่ม
ส่วนภาพรวมของตลาดในประเทศและการนำเข้าสิ่งทอและเสื้อผ้าสำเร็จรูป
คาดว่าจะมีทิศทางที่ดีทุกกลุ่มผลิตภัณฑ์

ที่มา : ข้อมูลอ้างอิงจากสำนักงานเศรษฐกิจอุตสาหกรรม

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

ปัจจุบันบริษัทมีสำนักงานใหญ่ และโรงงานสาขาอีก 3 แห่ง คือ

+--------------------+-------------------------------------------------+
|                    | สถานที่ตั้ง                                         |
+--------------------+-------------------------------------------------+
| สำนักงานใหญ่         | 666 ถ.พระราม 3 แขวงบางโพงพาง เขตยานนาวา กรุงเทพฯ |
|                    | 10120                                           |
|                    |                                                 |
|                    | ศูนย์กลางการบริหารจัดการ และผลิตเสื้อยืด และชุดว่ายน้ำ     |
+--------------------+-------------------------------------------------+
| สาขาลำพูน           | 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน  |
|                    | 51000                                           |
|                    |                                                 |
|                    | ผลิต : เสื้อผ้าสำเรจ็จรูปที่ผลิตจากผ้าทอ                  |
+--------------------+-------------------------------------------------+
| สาขากบินทร์บุรี        | 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี    |
|                    | 25110                                           |
|                    |                                                 |
|                    | ผลิต : ผลิตผ้ายืดผืน และเสื้อผ้าสำเร็จรูปที่ผลิตจากผ้าถัก      |
+--------------------+-------------------------------------------------+
| สาขาเวลโกรว์        | 114 หมู่ 5 ต.บางสมัคร อ.บางปะกง ฉะเชิงเทรา 24180    |
|                    |                                                 |
|                    | ผลิต : เสื้อผ้าสำเร็จรูปที่หลากหลาย                     |
+--------------------+-------------------------------------------------+

กำลังการผลิตและปริมาณการผลิต

+--------------------+----------------+----------------+--------------+
|                    | ปี 2557         | ปี 2556         | ปี 2555       |
+--------------------+----------------+----------------+--------------+
| กำลังการผลิต (หน่วย : | 1,420,000      | 1,393,000      | 1,344,000    |
| ตัว)                |                |                |              |
|                    | 180,000        | 180,000        | 180,000      |
| - เสื้อผ้าบุรุษ และ     |                |                |              |
| ชุดเด็ก              | 240,000        | 220,000        | 220,000      |
|                    |                |                |              |
| - เสื้อผ้าสตรี         |                |                |              |
|                    |                |                |              |
| - ชุดว่ายน้ำ          |                |                |              |
+--------------------+----------------+----------------+--------------+
| รวม                | 1,840,000      | 1,793,000      | 1,744,000    |
+--------------------+----------------+----------------+--------------+
| ปริมาณการผลิตจริง     | 1,045,551      | 969,000        | 994,579      |
|                    |                |                |              |
| - เสื้อผ้าบุรุษ และ     | 112,270        | 105,100        | 127,660      |
| ชุดเด็ก              |                |                |              |
|                    | 211,028        | 192,465        | 196,528      |
| - เสื้อผ้าสตรี         |                |                |              |
|                    |                |                |              |
| - ชุดว่ายน้ำ          |                |                |              |
+--------------------+----------------+----------------+--------------+
| รวม                | 1,368,849      | 1,266,565      | 1,318,767    |
+--------------------+----------------+----------------+--------------+
| การใช้กำลังการผลิต    | 74.39          | 70.63          | 75.62        |
| (%)                |                |                |              |
+--------------------+----------------+----------------+--------------+

วัตถุดิบและผู้จำหน่ายวัตถุดิบ (Supplier)

บริษัทจัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถั ก (Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
รวมถึงการที่บริษัทฯ ได้จัดตั้งโรงงานในเขตส่งเสริมการลงทุน (BOI)
ก่อให้เกิดความได้เปรียบในการพัฒนาต้นทุน
จากการพัฒนาทั้งกระบวนการผลิตและผลิตภัณฑ์ที่เป็นมิตรกับ

สิ่งแวดล้อมอย่างต่อเนื่อง
ผลิตภัณฑ์ของบริษัทได้ผ่านเกณฑ์มาตรฐานสากลในการใช้สารเคมีที่มีความปลอดภัยต่อผู้บริโภคและเป็นที่ยอมรับจากลูกค้าทั้งในและต่างประเทศ
ซึ่งบริษัทได้รับความร่วมมือจากคู่ค้าเป็นอย่างดีในการควบคุมสารเคมีให้ได้มาตรฐานของ WRAP
และภายใต้การมีระบบการจัดการสิ่งแวดล้อมมาตรฐาน ISO14001
ด้านการสั่งซื้อวัตถุดิบเส้นด้ายถักภายในประเทศ
บริษัทจะคำนึงถึงแหล่งวัตถุดิบต้นน้ำซึ่งส่วนใหญ่มาจากออสเตรเลียและอเมริกาซึ่งเป็นวัตถุดิบต้นน้ำที่มีการยอมรับในระดับสากล

วัตถุดิบที่ผลิตผ้าถักและเสื้อผ้าสำเร็จรูปส่วนใหญ่จะเป็นเส้นใยธรรมชาติ ที่ผ่านกระบวนการคัดเลือก
Supplier ที่ได้รับการรับรองผ่านมาตรฐาน EKO TEX 100 100
เป็นการระมัดระวังการเลือกใช้สารเคมีในการฟอกย้อม ไม่ใช้คลอรีน
หลีกเลี่ยงการใช้สารฟอมัลดีไฮด์ เพื่อให้ปลอดภัยต่อผู้บริโภค
รวมถึงวัตถุดิบสำหรับบรรจุหีบห่อที่สามารถรีไซเคิลได้เป็นส่วนใหญ่

สัดส่วนการซื้อวัตถุดิบในประเทศและต่างประเทศ

ในปี 2557 บริษัทมีการจัดซื้อจัดหาวัตถุดิบหลักและวัตถุดิบเสริมสำหรับผลิตสินค้า
จากคู่ค้าทั้งในประเทศและต่างประเทศ คิดเป็นอัตราร้อยละ 65
จากภายในประเทศและอัตราร้อยละ 35 จากการนำเข้าจากต่างประเทศ ปัจจุบันบริษัทมีคู่ค้า
(Supplier) จำนวน 205 ราย โดยมีการประเมินคู่ค้าตามระบบ ISO9001
ในการจัดประเภทคู่ค้าเพื่อให้ได้ผลิตภัณฑ์ระดับมาตรฐานสากล

ทั้งนี้บริษัทยังจัดหาวัตถุดิบจากแหล่งอื่นทั้งในและต่างประเทศมาทดแทน โดยมีคุณภาพเท่าเทียมกัน
เพื่อพัฒนาสู่ความเป็นมิตรต่อสิ่งแวดล้อม ด้วยระบบการจัดการด้านสิ่งแวดล้อม ISO 14001
และเป็นไปตามนโยบายการทำธุรกิจที่ยั่งยืน

  ผลการประเมินคู่ค้า

  (จำนวน:ราย)

  --------------------- ----------------- ---------------- ----------------
  กลุ่มคู่ค้า                ปี 2557            ปี 2556           ปี2555

  กลุ่ม A                 182               189              155

  กลุ่ม B                 17                15               15

  กลุ่ม C                 6                 11               19

  รวม                   205               215              189
  --------------------- ----------------- ---------------- ----------------

หมายเหตุ : หลักเกณฑ์การประเมิน

กลุ่ม A คะแนน 90 - 100 คะแนน

กลุ่ม B คะแนน 80 – 90 คะแนน

กลุ่ม C คะแนน น้อยกว่า 80 คะแนน

2.4 งานที่ยังไม่ได้ส่งมอบ

ประกอบด้วย สินค้าสำเร็จรูปรอการจัดส่ง (Goods in transit) และ สินค้าระหว่างการผลิต
(work-in- process)

3. ปัจจัยความเสี่ยง

ความเสี่ยงโครงสร้างลูกค้า มีการพึ่งพาลูกค้าหรือผู้จัดจำหน่ายรายใหญ่น้อยราย

ในประเทศ

บริษัทฯ ประกอบธุรกิจผลิตและจำหน่ายเสื้อผ้าสำเร็จรูป โดยมี บริษัท ไอ.ซี.ซี. อินเตอร์เนชั่นแนล
จำกัด (มหาชน) เป็นผู้จัดจำหน่ายภายในประเทศ มียอดสั่งซื้อสินค้าคิดเป็นร้อยละ 68.35
ของยอดขายในประเทศ และ คิดเป็นร้อยละ 50.94 ของยอดขายทั้งหมด

บริษัทฯมีความเชื่อมั่นว่าลูกค้ารายนี้จะสั่งซื้อสินค้าและเป็นลูกค้าของบริษัทฯ ต่อไปในอนาคต
ที่ผ่านมาบริษัทฯ มีความสัมพันธภาพที่ดีลูกค้ารายนี้มาโดยตลอด
ได้ร่วมกันพัฒนาธุรกิจในเชิงรุกและออกผลิตภัณฑ์ใหม่ๆ
เพื่อตอบสนองความต้องการและสามารถสร้างความพึงพอใจแก่ลูกค้า

ต่างประเทศ

การจำหน่ายสินค้าไปยังต่างประเทศ บริษัทฯ ได้ขายสินค้าให้กับ VL CO.,LTD อยู่ประเทศเกาหลี
มียอดสั่งซื้อในปี 2557 คิดเป็นร้อยละ 75.68 ของยอดขายต่างประเทศ และคิดเป็นร้อยละ 19.27
ของยอดขายทั้งหมด บริษัทฯ มีความเสี่ยงจากการบอกเลิกการสั่งซื้อ ที่ผ่านมาบริษัทฯ
มีความสัมพันธภาพที่ดีลูกค้ารายนี้ ประกอบไปด้วยความสามารถในการผลิตสินค้าที่มีประสิทธิผล
ทำให้บริษัทยังคงสร้างความพอใจในด้านคุณภาพ และการส่งมอบให้กับลูกค้าได้

ความเสี่ยงจากการใช้เครื่องหมายการค้ารับอนุญาต

ตามที่บริษัทได้รับสิทธิให้เป็น “ผู้ได้รับอนุญาต” ผลิตและจำหน่ายเครื่องนุ่งห่ม
ภายใต้เครื่องหมายการค้ารับอนุญาต “LACOSTE”จาก Devanlay S.A.
ซึ่งเป็นเจ้าของเครื่องหมายการค้า ตั้งแต่ปี 2530 จนถึงปัจจุบันเป็นระยะเวลา 27 ปี
ซึ่งเจ้าของเครื่องหมายการค้าดังกล่าวได้เปลี่ยนแปลงนโยบายการดำเนินธุรกิจใหม่
โดยจะเป็นผู้ลงทุนทำการผลิตและจำหน่ายตรงให้กับ “ผู้แทนจำหน่าย” ทั่วโลกเอง
ส่งผลให้สัญญาการเป็น “ผู้ได้รับอนุญาต” ผลิตและจำหน่ายเครื่องนุ่งห่ม
ภายใต้เครื่องหมายการค้ารับอนุญาต LACOSTE ให้กับ “ผู้แทนจำหน่าย” ที่ได้รับอนุญาต
สำหรับตลาดในประเทศไทยของบริษัทสิ้นสุดลงในวันที่ 30 กันยายน 2557 ทั้งนี้บริษัทฯ
ยังสามารถผลิตและจำหน่ายได้ถึงไตรมาส 2 ของปี 2558

จากการที่บริษัทได้เป็นผู้ผลิตสินค้าภายใต้เครื่องหมายการค้ารับอนุญาตที่เป็น International
Brand
ทำให้บริษัทได้รับประโยชน์ทั้งความรู้ด้านการผลิตและพัฒนาสินค้าให้มีคุณภาพมาตรฐานสากลตามข้อกำหนดของสัญญาต่าง
ๆ โดยผ่านการตรวจสอบคุณภาพจากเจ้าของเครื่องหมายการค้าในทุกขั้นตอน
ซึ่งถือเป็นทรัพย์สินที่มีค่าต่อองค์กร จากองค์ความรู้ดังกล่าวทำให้บริษัทพัฒนาสินค้าได้มาตรฐานโลก
โดยบริษัทมีความมุ่งเน้นในการผลิตสินค้าที่มีคุณภาพ ปลอดภัยต่อผู้บริโภค และเป็นมิตรกับสิ่งแวดล้อม
ตรงกับนโยบายในการดำเนินธุรกิจของบริษัท

ในปี 2557 บริษัทได้รับความไว้วางใจจากลูกค้าหลักของบริษัทให้เป็นผู้ผลิตสินค้าที่เป็น
International Brand จากประเทศสวิสเซอร์แลนด์“ Felix Bhuler”
ซึ่งเป็นแบรนด์ที่มีชื่อเสียงเป็นอันดับหนึ่งในยุโรป ในด้านอุปกรณ์ขี่ม้าและเสื้อผ้าต่าง ๆ
ด้วยความเชี่ยวชาญในธุรกิจหลักของบริษัทโดยมีโรงถักผ้ายืด (Knitted Fabric)
บริษัทจะมุ่งมั่นพัฒนาผ้าถักให้มีคุณภาพพิเศษและมีความหลากหลาย เพื่อผลิตเป็นเสื้อผ้าสำเร็จรูป
พร้อมร่วมกับลูกค้าหลักในการขยายฐานการตลาดในแบรนด์ดังกล่าวบริษัทเชื่อมั่นว่าแบรนด์ “Felix
Bhuler” จะเป็นเสื้อผ้าสำเร็จรูปชั้นนำซึ่งคาดว่าจะมียอดขายที่เติบโตอย่างต่อเนื่องในอนาคต

ทั้งนี้บริษัทได้ร่วมกับบริษัทในเครือสหพัฒน์สร้างเครื่องหมายการค้าของตนเอง ภายใต้ชื่อ “BSC”
เพื่อมุ่งพัฒนาการเป็น International Brand
ซึ่งบริษัทได้รับอนุญาตให้ผลิตชุดว่ายน้ำและเสื้อผ้าสุภาพบุรุษ

นอกจากนี้ บริษัทมีสินค้าที่เป็นเครื่องหมายการค้าของบริษัท (House Brand)
เพื่อจำหน่ายตรงให้กับผู้บริโภค ผ่านทางร้านค้า (Shop) ของตนเอง และ Factory Outlet
รวมถึงการรับจัดทำชุด Uniform ทั้งในส่วนสำนักงานและโรงงาน และการจำหน่ายผ้าถัก
(Knitted Fabric)
เพื่อเป็นส่วนหนึ่งในการลดความเสี่ยงจากการใช้เครื่องหมายการค้ารับอนุญาตและการพึ่งพาลูกค้าเพียงรายเดียว

ความเสี่ยงเกี่ยวกับ Brand Loyalty

ความต้องการของผู้บริโภคในประเทศยังนิยมสินค้าที่มีแบรนด์เนมและพฤกติกรรมของผู้บริโภคในปัจจุบันเปลี่ยนแปลงอย่างรวดเร็ว
นิยมบริโภคแฟชั่นมากขึ้น ทำให้การแข่งขันทางการค้าด้านเสื้อผ้าสำเร็จรูปรุนแรงขึ้น
พร้อมทั้งการเปิดเสรีทางการค้าทำให้แบรนด์เนมที่มีชื่อเสียงเข้ามาเป็นคู่แข่งมากขึ้น

บริษัท เชื่อมั่นในคุณภาพของสินค้าที่ผลิตทั้งสินค้าที่เป็น International Brand และสินค้า House
Brand

มีการพัฒนาคุณภาพและสร้างความแตกต่างจากตลาด
สามารถสร้างความพึงพอใจให้กับผู้บริโภคทั้งคุณภาพ คุณค่าแบรนด์สินค้าต่างๆ มาโดยตลอด
รวมทั้งได้ร่วมกับบริษัท ไอ.ซี.ซี. อินเตอร์เนชั่นนล จำกัด(มหาชน) ซึ่งเป็นตัวแทนจัดจำหน่ายสินค้า
ได้ทำการตลาดโดยใช้กลยุทธ์เชิงรุกอย่างต่อเนื่อง เพื่อรักษาฐานลูกค้าเดิมและขยายฐานลูกค้าใหม่

ความเสี่ยงจากการเปิดเสรีการค้าสู่การเป็นประชาคมเศรษฐกิจอาเซียน(AEC)

สินค้าเสื้อผ้าสำเร็จรูปมีการแข่งขันสูง โดยใช้กลยุทธ์ทางด้านราคา รูปแบบ
และการส่งเสริมการขาย เพื่อช่วงชิงและขยายฐานลูกค้า
การเข้ารวมกลุ่มประชาคมเศรษฐกิจอาเซียน (AEC) ที่กำลังจะเกิดขึ้นอย่างเต็มรูปแบบ
ส่งผลให้มีการเปิดเสรีการค้าสินค้า บริการ การลงทุน เงินทุน และแรงงานฝีมือ
สินค้าในประเทศแถบอาเซียนทั้งหมดสามารถเข้ามาในประเทศไทยได้อย่างเสรี
ด้วยความได้เปรียบด้านต้นทุนการผลิตที่ต่ำกว่า ทำให้การแข่งขันด้านราคาทวีความรุนแรงขึ้น
ทั้งตลาดในประเทศและต่างประเทศ

อย่างไรก็ตามบริษัทฯ ในฐานะผู้ผลิตเสื้อผ้าสำเร็จรูป
ได้มีการเตรียมความพร้อมในการรับมือกับสถานการณ์ดังกล่าวแล้ว อาทิเช่น
การคิดค้นและพัฒนานวัตกรรมทางด้านวัตถุดิบและสินค้าอย่างต่อเนื่อง
การยกระดับคุณภาพในการบริการแก่ลูกค้า
การร่วมลงทุนเพื่อสร้างโครงข่ายอุตสาหกรรมอย่างครบวงจร การพัฒนาและเสริมสร้างทักษะ
ความรู้ ความสามารถของบุคลากรในองค์กร
รวมทั้งประโยชน์จากการนำเข้าวัตถุดิบจากประเทศในแถบอาเซียนในราคาต้นทุนที่ต่ำลง

ความเสี่ยงจากอัตราแลกเปลี่ยน

บริษัทมีการนำเข้าวัตถุดิบและส่งออกสินค้าเป็นเงินตราต่างประเทศ
จึงมีความเสี่ยงจากความผันผวนของอัตราแลกเปลี่ยน บริษัทฯ
มีแนวทางในการบริหารความเสี่ยงด้านอัตราแลกเปลี่ยน ด้วยการจัดตั้งคณะทำงาน
เพื่อเฝ้าติดตามและวิเคราะห์ข่าวสารและสถานการณ์อย่างใกล้ชิด
เพื่อลดผลกระทบจากความผันผวนของอัตราแลกเปลี่ยน

อย่างไรก็ตามเนื่องจากบริษัทฯ มีทั้งรายจ่ายและรายรับที่เป็นสกุลเงินตราต่างประเทศ ทำให้บริษัทฯ
สามารถลดความเสี่ยงจากการเปลี่ยนแปลงของอัตราแลกเปลี่ยนได้ระดับหนึ่ง
โดยจัดโครงสร้างการชำระเงินให้มีสัดส่วนสมดุลกับรายได้กับค่าใช้จ่ายที่เป็นเงินตราต่างประเทศ
(Natural Hedge) นอกจากนี้บริษัทฯ ยังมีการใช้เครื่องมือทางการเงินเพื่อป้องกันความเสี่ยง
โดยการทำสัญญาซื้อขายเงินตราต่างประเทศล่วงหน้า (Forward Contract)

ความเสี่ยงจากการลงทุน

บริษัท ดำเนินการลงทุนตามนโยบาย
และสัดส่วนการบริหารเงินลงทุนที่กำหนดโดยคณะกรรมการบริหาร
ซึ่งมีคณะทำงานบริหารเงินลงทุนควบคุมดูแลการลงทุนให้สอดคล้องกับนโยบายและสัดส่วนที่กำหนด
ทั้งนี้บริษัทจะมีการทบทวนนโยบายและสัดส่วนการบริหารเงินลงทุนเป็นประจำทุกไตรมาส

บริษัทได้มีการบริหารความเสี่ยงที่อาจจะเกิดขึ้นโดยลงทุนในหลาย ๆ สถาบัน
และกำหนดวงเงินในแต่ละสถาบันการเงิน เพื่อให้มีการกระจายการลงทุนอย่างเหมาะสม
เพื่อให้มั่นใจได้ว่ากรณีเกิดความเสียหายขึ้นจะส่งผลกระทบต่อเงินลงทุนในวงจำกัด
สำหรับตราสารหนี้จะลงทุนในพันธบัตร เงินฝาก กองทุนรวมตลาดเงิน
และตราสารหนี้เอกชนที่ได้รับการจัดอันดับความน่าเชื่อถือในระดับ A- ขึ้นไปหรือเทียบเท่า

บริษัทได้มีการติดตามสถานะความเสี่ยงจากการลงทุนเพื่อให้แน่ใจว่ามูลค่าความเสี่ยงอยู่ภายในระดับที่กำหนดไว้
และได้มีการทบทวนการกำหนดวงเงิน การบริหารเงินและการลงทุนของบริษัท
ให้มีความสอดคล้องกับสถานการณ์และความเสี่ยงที่อาจเกิดขึ้น

ความเสี่ยงทางด้านสินเชื่อ

ความเสี่ยงทางด้านสินเชื่อที่เกิดจากคุณภาพของลูกหนี้ที่ไม่สามารถปฎิบัติตามเงื่อนไขที่ได้ตกลงไว้ไกับบริษัท
ซึ่งอาจส่งผลกระทบต่อเงินทุนหมุนเวียน และสภาพคล่องต่อการดำเนินธุรกิจของบริษัทได้

บริษัทมีการบริหารจัดการและนโยบายในการป้องกันความเสี่ยงดังกล่าว
โดยพิจารณาวิเคราะห์สภาพคล่องทางการเงินของลูกค้าและลูกหนี้อย่างระมัดระวัง
การติดตามดูแลลูกหนี้อย่างใกล้ชิด และทบทวนข้อมูลวิเคราะห์คุณภาพอย่างสม่ำเสมอ
โดยมีรายงานผลการติดตามการชำระหนี้เป็นระยะๆ เพื่อให้ทราบถึงคุณภาพของลูกหนี้
และสามารถติดตามให้มีการชำระหนี้ได้อย่างมีประสิทธิภาพ
นอกจากนั้นกระบวนการติดตามหนี้ค้างชำระ บริษัทฯ
ดำเนินการติดต่อโดยตรงไปยังลูกหนี้เพื่อให้ชำระหนี้คงค้าง และยังมีการตรวจสอบจากฝ่ายบริหาร
และฝ่ายกฎหมายของบริษัทอย่างใกล้ชิด

4. ทรัพย์สินที่ใช้ในการประกอบธุรกิจ

ทรัพย์สินถาวรของบริษัท ณ วันที่ 31 ธันวาคม 2557 มีรายละเอียดดังต่อไปนี้

  1. ที่ดิน

+---------+----+----+-------+-----------+--------------+------------+
| สถานที่ตั้ง | ขน |    |       | ลักษ       | ม            | ภาระผูกพัน   |
|         | าด |    |       | ณะกรรมสิทธิ์ | ูลค่าตามบัญชีสุทธิ |            |
|         |    |    |       |           |              |            |
|         |    |    |       |           | (ล้านบาท)     |            |
+---------+----+----+-------+-----------+--------------+------------+
|         | ไร่ | ง  | ตา    |           |              |            |
|         |    | าน | รางวา |           |              |            |
+---------+----+----+-------+-----------+--------------+------------+
| ลำพูน    | 42 | 2  | 2     | เป็นเจ้าของ | 7.0          | ไม่มีภาะผูกพัน |
+---------+----+----+-------+-----------+--------------+------------+
| ลำพูน    | -  | -  | 29.9  | เป็นเจ้าของ | 0.2          | ไม่มีภาะผูกพัน |
+---------+----+----+-------+-----------+--------------+------------+
| ลำพูน    | -  | -  | 17.2  | เป็นเจ้าของ | 0.1          | ไม่มีภาะผูกพัน |
+---------+----+----+-------+-----------+--------------+------------+
| กบินทร์บุรี | 3  | -  | 48    | เป็นเจ้าของ | 2.8          | ไม่มีภาะผูกพัน |
+---------+----+----+-------+-----------+--------------+------------+
| กบินทร์บุรี | 6  | -  | 56    | เป็นเจ้าของ | 5.5          | ไม่มีภาะผูกพัน |
+---------+----+----+-------+-----------+--------------+------------+
| ฉะ      | 3  | 3  | 25    | เป็นเจ้าของ | 11.3         | ไม่มีภาะผูกพัน |
| เชิงเทรา |    |    |       |           |              |            |
+---------+----+----+-------+-----------+--------------+------------+
| ฉะ      | 3  | 1  | 97    | เป็นเจ้าของ | 13.3         | ไม่มีภาะผูกพัน |
| เชิงเทรา |    |    |       |           |              |            |
+---------+----+----+-------+-----------+--------------+------------+
| รวม     |    |    |       |           | 40.20        |            |
+---------+----+----+-------+-----------+--------------+------------+

  2. อาคารและสิ่งปลูกสร้าง

+---------+--------------+--------------+---------------+------------+
| สถานที่ตั้ง | ขนาด         | ลักษณะกรรมสิทธิ์ | มูลค่าตามบัญชีสุทธิ | ภาระผูกพัน   |
|         |              |              | (ล้านบาท)      |            |
+---------+--------------+--------------+---------------+------------+
| ลำพูน    | อาคารชั้นเดียว  | เป็นเจ้าของ    | 14.47         | ไม่มีภาะผูกพัน |
+---------+--------------+--------------+---------------+------------+
| ลำพูน    | ทาวน์เฮ้าส์ 3.5 | เป็นเจ้าของ    | 2.43          | ไม่มีภาะผูกพัน |
|         | ชั้น           |              |               |            |
+---------+--------------+--------------+---------------+------------+
| ลำพูน    | ทาวน์เฮ้าส์ 3.5 | เป็นเจ้าของ    | 1.40          | ไม่มีภาะผูกพัน |
|         | ชั้น           |              |               |            |
+---------+--------------+--------------+---------------+------------+
| เชียงใหม่ | คอนโดมิเนียม   | เป็นเจ้าของ    | 0.42          | ไม่มีภาะผูกพัน |
+---------+--------------+--------------+---------------+------------+
| เชียงใหม่ | คอนโดมิเนียม   | เป็นเจ้าของ    | 0.95          | ไม่มีภาะผูกพัน |
+---------+--------------+--------------+---------------+------------+
| กบินทร์บุรี | อาคาร 2 ชั้น   | เป็นเจ้าของ    | 19.20         | ไม่มีภาะผูกพัน |
+---------+--------------+--------------+---------------+------------+
| กบินทร์บุรี | อาคาร 2 ชั้น   | เป็นเจ้าของ    | 13.54         | ไม่มีภาะผูกพัน |
+---------+--------------+--------------+---------------+------------+
| กบินทร์บุรี | อาคาร 2 ชั้น   | เป็นเจ้าของ    | 40.26         | ไม่มีภาะผูกพัน |
+---------+--------------+--------------+---------------+------------+
| ฉะ      | อาคาร 2 ชั้น   | เป็นเจ้าของ    | 13.70         | ไม่มีภาะผูกพัน |
| เชิงเทรา |              |              |               |            |
+---------+--------------+--------------+---------------+------------+
| ฉะ      | อาคารชั้นเดียว  | เป็นเจ้าของ    | 2.74          | ไม่มีภาะผูกพัน |
| เชิงเทรา |              |              |               |            |
+---------+--------------+--------------+---------------+------------+
| กรุงเทพฯ | อาคาร        | สิทธิการเช่า    | 5.3           |            |
+---------+--------------+--------------+---------------+------------+
| กรุงเทพฯ | อาคาร        | อายุสัญญาเช่า 3 | 5.34          |            |
|         |              | ปี            |               |            |
|         |              |              | 5.34          |            |
|         |              | ปี 2554       |               |            |
|         |              |              | 6.48          |            |
|         |              | ปี 2555       |               |            |
|         |              |              |               |            |
|         |              | ปี 2557       |               |            |
+---------+--------------+--------------+---------------+------------+
| รวม     |              |              | 126.80        |            |
+---------+--------------+--------------+---------------+------------+

  3. เครื่องจักร

  ------------- -------------- ------------ ---------------- ---------------
  ลักษณะทรัพย์สิน   ลักษณะกรรมสิทธิ์   จำนวนเครื่อง   มูลค่าตามบัญชีสุทธิ    ภาระผูกพัน
                                            (ล้านบาท)         

  จักรเย็บผ้า      เป็นเจ้าของ      1,915        155.27           ไม่มีภาระผูกพัน

  เครื่องถักผ้า     เป็นเจ้าของ      67           113.21           ไม่มีภาระผูกพัน

  รวม                          1,982        268.48           
  ------------- -------------- ------------ ---------------- ---------------

4.2 ทรัพย์สินที่ไม่มีตัวตนที่สำคัญ

+------------+---------------------------------------------------------+
| เครื่อ       | คู่สัญญา                                                   |
| งหมายการค้า |                                                         |
|            |                                                         |
| รับอนุญาต    |                                                         |
+------------+---------------------------------------------------------+
| ARROW      | เป็นสัญญาระหว่างบริษัท ประชาอาภรณ์ จำกัด (มหาชน) กับบริษัท ธนูลักษณ์ |
|            | จำกัด (มหาชน) โดยทำสัญญาครั้งละ 1 ปี ซึ่งสัญญาจะหมดอายุในปี 2557  |
|            |                                                         |
|            | (โดยจะชำระค่า ROYALTY เป็นรายเดือน)                        |
+------------+---------------------------------------------------------+
| LACOSTE    | เป็นสัญญาระหว่าง บริษัท ประชาอาภรณ์ จำกัด (มหาชน) กับ Devanlay  |
|            | S.A.,                                                   |
|            |                                                         |
|            | โดยทำสัญญาครั้งละ 1 ปี ซึ่งสัญญาจะสิ้นสุดในวันที่ 30 กันยายน 2557     |
|            |                                                         |
|            | (โดยจะชำระค่า ROYALTY เป็นรายไตรมาส)                      |
|            |                                                         |
|            | (รายละเอียดปรากฏใน ข้อที่ 3 ปัจจัยความเสี่ยง)                   |
+------------+---------------------------------------------------------+
| ELLE       | เป็นสัญญาระหว่าง บริษัท ประชาอาภรณ์ จำกัด (มหาชน) กับบริษัท       |
|            | สหพัฒนาอินเตอร์ โฮลดิ้ง จำกัด (มหาชน) โดยทำสัญญาครั้งละ 2 ปี      |
|            | ซึ่งสัญญาจะหมดอายุในปี 2557                                  |
|            |                                                         |
|            | (โดยจะชำระค่า ROYALTY เป็นรายเดือน)                        |
+------------+---------------------------------------------------------+
| BSC        | เป็นสัญญาระหว่าง บริษัท ประชาอาภรณ์ จำกัด (มหาชน) กับบริษัท       |
|            | ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี    |
|            | ซึ่งสัญญาจะหมดอายุในปี 2558 (โดยจะชำระค่า ROYALTY เป็นรายเดือน) |
+------------+---------------------------------------------------------+

5. ข้อพิพาททางกฎหมาย

บริษัทไม่มีพันธะผูกพันใด ๆ
หรือเป็นคู่ความหรือคู่กรณีในข้อพิพาททางกฎหมายซึ่งจะมีผลกระทบต่อทรัพย์สินของบริษัท

6. ข้อมูลทั่วไปและข้อมูลสำคัญอื่น

ชื่อบริษัท บริษัท ประชาอาภรณ์ จำกัด (มหาชน)

ชื่อย่อหลักทรัพย์ PG

เลขทะเบียนบริษัท 0107537001552

ปีที่ก่อตั้ง ปี 2523

วันที่จดทะเบียนในตลาดหลักทรัพย์ 29 กันยายน 2531

ประเภทธุรกิจ ผลิต และจำหน่ายสิ่งทอ และเครื่องนุ่งห่ม

ทุนจดทะเบียน 96 ล้านบาท

ทุนชำระแล้ว 96 ล้านบาท ประกอบด้วยหุ้นสามัญ 96 ล้านหุ้น

มูลค่าที่ตราไว้ หุ้นละ 1 บาท

หุ้นบุริมสิทธิ ไม่มี

เว็บไซต์ http://www.pg.co.th

-----------------------------------------------------------------------------------------------------------------------------------------

ที่ตั้งสำนักงานใหญ่ 666 ถนนพระราม 3 แขวงบางโพงพาง เขตยานนาวา กรุงเทพมหานคร
10120

โทรศัพท์ : 0-2685-6500 โทรสาร : 0-2294-5159

สาขาลำพูน 77 หมู่ที่ 6 ถนนลำปาง-เชียงใหม่ ตำบลบ้านกลาง อำเภอเมือง ลำพูน 51000

โทรศัพท์ : (053) 581 030-1 โทรสาร : (053) 581 032

สาขากบินทร์บุรี 216 หมู่ที่ 5 ถนนสุวรรณศร ตำบลนนทรี อำเภอกบินทร์บุรี ปราจีนบุรี 25110

โทรศัพท์ : (037) 205 115-6

สาขาเวลโกรว์ 114 หมู่ที่ 5 ตำบลบางสมัคร อำเภอบางปะกง ฉะเชิงเทรา 24180

โทรศัพท์ : (038) 570 643-4

-----------------------------------------------------------------------------------------------------------------------------------------

บุคคลอ้างอิง • นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพฯ 10110

โทรศัพท์ : 0-2229-2800

โทรสาร : 0-2654-5642 , 0-2654-5645

• ผู้สอบบัญชี นายวิชัย รุจิตานนท์ ผู้สอบบัญชีรับอนุญาตเลขทะเบียน 4054

  นายอธิพงศ์ อธิพงศ์สกุล ผู้สอบบัญชีรับอนุญาตเลขทะเบียน 3500

  นายเสถียร วงศ์สนันท์ ผู้สอบบัญชีรับอนุญาตเลขทะเบียน 3495

  นางสาวกุลธิดา ภาสุรกุล ผู้สอบบัญชีรับอนุญาตเลขทะเบียน 5946

  บริษัท เอเอ็นเอส ออดิท จำกัด 100/72 ชั้น 22 100/2 อาคารว่องวานิช

  อาคาร B ถนนพระราม 9 เขตห้วยขวาง กรุงเทพฯ 10310

  โทรศัพท์ : 0-2645- 0109 โทรสาร : 0-2645- 0110

ข้อมูลสำคัญอื่น : -ไม่มี-

การลงทุนในบริษัทอื่นหรือบริษัทเอกชนที่บริษัทถือหุ้นตั้งแต่ร้อยละ 10 ขึ้นไป

+------------------------+------------+-------+-------+-------+-----+
|   บริษัท / ที่ตั้ง           | ป          |       |       |       | สัด  |
|                        | ระเภทกิจการ |  ทุนชำ | จำนวน |       | ส่วน |
|                        |            | ระแล้ว | หุ้นที่ถือ |       | (%) |
|                        |            |       |       |       |     |
|                        |            |   (หุ้น |       |       |     |
|                        |            | สามัญ) |       |       |     |
+------------------------+------------+-------+-------+-------+-----+
|                        |            |       | จำ    | จำน   |     |
|                        |            |       | นวนหุ้น | วนเงิน |     |
+------------------------+------------+-------+-------+-------+-----+
|   บริษัท ไทยสปอร์ตการ์เมนต์ | ผลิตแ       |       |   1   |       | 19  |
|   จำกัด                 | ละจำหน่ายเส | 10,00 | 9,000 |  1,90 |     |
|                        | ื้อผ้าสำเร็จรูป | 0,000 |       | 0,000 |     |
|   666 ถนนพระราม 3      |            |       |       |       |     |
|   แขวงบางโพงพาง        |            |       |       |       |     |
|                        |            |       |       |       |     |
|   เขตยานนาวา           |            |       |       |       |     |
|   กรุงเทพฯ10120         |            |       |       |       |     |
+------------------------+------------+-------+-------+-------+-----+
|   บริษัท แชมป์เอช จำกัด    | ผลิตแ       |       |   6   |       | 15  |
|                        | ละจำหน่ายเส | 40,00 | 0,000 |  6,00 |     |
|   58 ซอยเจริญราษฎร์ 7    | ื้อผ้าสำเร็จรูป | 0,000 |       | 0,000 |     |
|   แยก 29-1 (ฝั่งขวา)     | แ          |       |       |       |     |
|   แขวงบางโคล่           | ละเครื่องหนัง |       |       |       |     |
|   เขตบางคอแหลม         |            |       |       |       |     |
|   กรุงเทพมหานครฯ10120   |            |       |       |       |     |
+------------------------+------------+-------+-------+-------+-----+
|   บริษัท เอส.ที.จี.ซี. จำกัด | วิจัยแ       |       |       |   25  | 10  |
|                        | ละพัฒนาสิ่งทอ |  2,50 | 2,500 | 0,000 |     |
|   930/1 ซอยประดู่ 1      |            | 0,000 |       |       |     |
|   ถนนสาธุประดิษฐ์         |            |       |       |       |     |
|                        |            |       |       |       |     |
|   แขวงบางโคล่           |            |       |       |       |     |
|   เขตบางคอแหลม         |            |       |       |       |     |
|                        |            |       |       |       |     |
|   กรุงเทพฯ 10120        |            |       |       |       |     |
+------------------------+------------+-------+-------+-------+-----+